**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas "Līdzekļi neparedzētiem gadījumiem" līdzekļus” 3.punktu. |
| 2. | Pašreizējā situācija un problēmas | Kultūras ministrija ir saņēmusi informāciju, ka nepieciešams papildus finansējums 2012.gadā, lai segtu neatliekamos izdevumus:   1. Ojāra Vācieša kapavietas sakārtošanai. 2013.gadā apritēs 80 gadi, kopš dzimis viens no Latvijas spilgtākajiem dzejniekiem - O.Vācietis, kura nacionālo nozīmību apliecina viņa daiļrades mantojuma iekļaušana Latvijas Kultūras kanonā. Nākamgad būs pagājuši arī 30 gadi, kopš Tautas dzejnieks O.Vācietis ir aizgājis mūžībā un guldīts Carnikavas novada kapsētā. Nu jau tur atdusas arī viņa dzīvesbiedre, dzejniece Ludmila Azarova (mirusi 2012.gada 22.maijā). Diemžēl joprojām dzejnieka atdusas vieta nav pienācīgi sakopta. Sagaidot O.Vācieša 80.dzimšanas dienu, būtu nepieciešams sakārtot O.Vācieša un L.Azarovas atdusas vietu, tādējādi izrādot cieņu dzejnieku nozīmīgajam veikumam dzīves laikā, vienlaicīgi radot estētiski sakārtotu vides ainavu ar kultūrvēsturisku nozīmi.   Jau iepriekš tika rīkots konkurss par O.Vācieša kapavietas sakārtošanu Carnikavas kapos, bet valsts iekārtas pārmaiņu un finansiālu grūtību dēļ darbs netika realizēts. Carnikavas novada dome ir apņēmusies virzīt un realizēt abu dzejnieku kapavietas sakārtošanu un ir gatavi ieguldīt līdzekļus tā īstenošanai. Taču, apzinoties projekta lielās izmaksas, kas tiek plānotas aptuveni 150 000 latu apmērā (pašvaldības finansējums aptuveni 70 000 latu apmērā, ziedojumu kampaņā savācamie līdzekļi aptuveni 50 000 latu apmērā un plānotais valsts finansējums 29 040 latu apmērā), pašvaldība vērš uzmanību uz to, ka projektu nav iespējams īstenot bez papildu finanšu līdzekļu piesaistīšanas. Papildu finansējums 29 040 latu apmērā ir nepieciešams memoriāla izveides materiāla – granīta – iegādei. Lai varētu izsludināt iepirkuma konkursu par darbu izpildi, ir nepieciešams apzināt pilnā apmērā visus projekta finansējuma avotus, tostarp valsts ieguldījuma daļu. Memoriāla materiāla– granīta plākšņu iegāde nepieciešama projekta uzsākšanai un vēlama jau 2012. gadā. Tā kā O.Vācieša piemiņas iemūžināšana tiešā veidā attiecināma uz kultūras jomu un Kultūras ministrijā ir izveidota darba grupa, kas koordinē O.Vācieša un I.Ziedoņa jubilejas programmas izveidi un norisi 2013. gadā, atbalsts dzejnieka memoriāla izveidei ir Kultūras ministrijas kompetencē un finansējumu pārskaitīšanai Carnikavas novada domei nepieciešams piešķirt Kultūras ministrijai;   1. VSIA „Dailes teātris” lūdz sniegt finansiālu atbalstu, lai varētu segt 2012.gada tekošos un atliktos maksājumus. VSIA „Dailes teātris” valsts sociālās apdrošināšanas obligāto iemaksu un iedzīvotāju ienākuma nodokļa parādi sāka veidoties jau 2011.gadā, jo valsts budžeta izdevumu konsolidācijas rezultātā teātrim dotācija 2010.gadā tika samazināta par 315 000 latiem salīdzinājumā ar 2009.gadu. Parādus teātris pakāpeniski dzēsa no 2011.gada septembra līdz 2012.gada februārim. Līdz ar to iepriekšējā gada parādi ietekmēja naudas plūsmu 2012.gadā un, ņemot vērā, ka vasaras mēnešos teātrim pašu ieņēmumi ir minimāli, atkal radās nodokļu parādi. VSIA „Dailes teātris” ir saņēmis Valsts ieņēmumu dienesta lēmumus par nodokļu samaksas termiņa sadalīšanu un pagarināšanu (lēmums Nr. 9.15/12657 no 25.05.12. un Nr. 9.15/19411 no 20.08.12.). Saskaņā ar šiem lēmumiem VSIA „Dailes teātris” jādzēš nodokļu parādi un nokavējuma naudas līdz 28.12.2012. Faktiskie ieņēmumi no biļetēm novembrī 129 000 lati (plānoti 140 000 lati), bet decembrī prognozēti 140 000 lati. Diemžēl, prognozētie ieņēmumi 2012.gada oktobrī – decembrī nesasniedz 2011.gada līmeni un dzēšot atliktos nodokļus VSIA „Dailes teātris” nespēs nomaksāt tekošo nodokļu maksājumus. Lai stabilizētu finanšu situāciju, nepieciešams papildus finansējums VSIA „Dailes teātris”138 348 latu apmērā. Apakšprogrammā 19.07.00 „Mākslas un literatūra” profesionālajai mākslai paredzētie līdzekļi konsolidācijas rezultātā izdevumi tika samazināti gandrīz 50% apmērā. VSIA „Dailes teātris” pieejamos resursus ietekmē arī iedzīvotāju maksātspēja, kas pēdējos gados ir pasliktinājusies un ietekmējusi ieņēmumus. Likumā „Par valsts budžetu 2013.gadam” profesionālās mākslas atbalstam, konkrēti, teātriem kopā plānots izdevumu palielinājums par 116 667 latiem. Kultūras ministrija regulāri uzraudzīs VSIA „Dailes teātris”, tiks papildināti līguma nosacījumi par informācijas sniegšanu ik mēnesi, lai 2013.gadā nepieļautu maksājumu kavēšanu un parādu uzkrāšanos. Turklāt, Kultūras ministrija vērsīs VSIA „Dailes teātris” uzmanību uz iespēju sniegt pieteikumus projektu konkursiem Valsts Kultūrkapitāla fondā un tādā veidā gūst atbalstu no valsts budžeta līdzekļiem. 2. Kultūras ministrija 2012.gada 26.novembrī ir saņēmusi Latvijas Mākslinieku savienības vēstuli ar lūgumu sniegt finansiālu atbalstu mākslas darbu kolekcijas uzturēšanai.   Biedrības „Latvijas Mākslinieku savienība” īpašumā ir 4 839 mākslas priekšmeti (pārstāvot mākslas veidus: glezniecību, tēlniecību, grafiku, tekstilmākslu, keramiku u.c.), kas, ievērojot Muzeju likuma 13.panta otrās daļas 3.punkta nosacījumus, ir iekļauti Nacionālajā krājumā. Saskaņā ar Muzeju likuma 13.panta piekto daļu valsts piešķir budžeta līdzekļus Nacionālajā krājumā esošo priekšmetu un kolekciju uzturēšanai, saglabāšanai un restaurēšanai.  Biedrība „Latvijas Mākslinieku savienība” ir lielākā profesionālā organizācija Latvijā, kas pastāv kopš 1941.gada un apvieno 860 vizuālās mākslas jomu pārstāvošus biedrus. Biedrība veicina mākslas attīstību un kultūras vērtību saglabāšanu Latvijā, koordinē lokālos mākslas projektus un aktīvi iesaistās starptautiska mēroga mākslas norisēs.  Biedrības „Latvijas Mākslinieku savienība” īpašumā atrodas unikāla 20. gadsimta otrās puses mākslas darbu kolekcija, kurā ietilpst vairāk nekā 15400 darbi, kas iegādāti laika posmā no 1941. līdz 1991. gadam. Krājumā ietilpst 2713 gleznas, 1289 akvareļi, 6980 grafikas darbi, 864 tēlniecības darbi, kā arī plakāti un scenogrāfijas meti, keramikas un dekoratīvi lietišķās mākslas darbi. Nacionālā krājuma darbi nav fiziski nodalīti no kopējā LMS krājuma un tie ir gan atklātajā krājumā (ekspozīcijā), gan krātuvēs.  Pašreizējā ekonomiskajā situācijā par Latvijas Mākslinieku savienības galveno uzdevumu ir kļuvusi LMS muzeja krājuma uzturēšana. Krājuma lielākā daļa izvietota Latvijas Mākslinieku savienības ēkā 11. novembra krastmalā 35. No kopējās ēkas platības 612,87 m² aizņem Latvijas Mākslinieku savienības Atklātais muzeja krājums, t.i. mākslas darbu ekspozīcija, ar kuru var iepazīties apmeklētāji un LMS muzeja mākslas darbu krātuves. Kopējā platība Latvijas Mākslinieku savienības ēkai ir 4020,79 kvadrātmetri, no kuriem 2415 kvadrātmetri ir apkurināmi.  Biedrībai „Latvijas Mākslinieku savienība” ir izveidojies parāds akciju sabiedrībai „Rīgas Siltums” 21 434 latu apmērā (par laika posmu no 01.10.2011. – 19.11.2012.).  Parāds AS ”Rīgas Siltums” liedz iespēju pieslēgt apkuri ēkai 11.novembra krastmalā 35, kā rezultātā ir apdraudēti un neatgriezeniski var tikt bojāti krājuma mākslas darbi, jo tiem ir nepieciešama pastāvīga mikroklimata uzturēšana, ko reglamentē Ministru kabineta 2006.gada 21.novembra Ministru kabineta noteikumu Nr. 956 „Noteikumi par Nacionālo muzeju krājumu” 3. un 4. pielikumā ietvertās prasības.  Biedrība „Latvijas Mākslinieku savienība”, saskaņā ar šī brīža finansiālo situāciju, optimizējot un restrukturizējot resursus, ir izveidojusi parāda atmaksas grafiku, kas nosaka, ka 2014.gada aprīlī tiks veikts pēdējais parāda atmaksas maksājums.  Lai uzsāktu 2012/2013. gada apkures sezonu un īstenotu Muzeju likuma 13.panta pirmajā daļā noteikto valsts aizsardzību Nacionālajam krājumam, ir nepieciešams atbalsts vismaz 8 159 latu apmērā. Kultūras ministrija pirms krīzes posmā ir atbalstījusi Latvijas Mākslinieku savienības mākslas darbu krājuma uzturēšanu - 2008. gadā 17 159 latu apmērā un 2009. gadā 8 856 latu apmērā, bet izdevumu konsolidācijas rezultātā no 2010.gada finansējums nav piešķirts. 2011./2012. gada apkures sezonā Latvijas Mākslinieku savienība netika vērsusies pie Kultūras ministrijas ar lūgumu risināt apkures jautājumu.  Ievērojot minēto, Kultūras ministrija, pamatojoties uz Ministru kabineta 2009.gada 22.decembra noteikumu Nr.1644 ”Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās valstiski īpaši nozīmīgiem pasākumiem, ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem.”” |
| 3. | Saistītie politikas ietekmes novērtējumi un pētījumi | Rīkojuma projekts šo jomu neskar. |
| 4. | Tiesiskā regulējuma mērķis un būtība | Rīkojuma projekts paredz uzdevumu Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Kultūras ministrijai 175 547 latus, tajā skaitā pārskaitīšanai: - Carnikavas novada domei 29 040 latus, lai nodrošinātu granīta plākšņu iegādi, dzejnieka O.Vācieša memoriāla izveidei; - VSIA „Dailes teātris” finanšu situācijas stabilizēšanai 138 348 latus; biedrībai „Latvijas Mākslinieku savienība” parāda par apkuri segšanai akciju sabiebrībai „Rīgas Siltums” 8 159 latus, lai nodrošinātu mākslas darbu kolekcijas saglabāšanu. |
| 5. | Projekta izstrādē iesaistītās institūcijas | Rīkojuma projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts neskar sabiedrības intereses. |
| 7. | Cita informācija | Nav |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.g.** | **2014.g.** | **2015.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu | Izmaiņas, salīdzinot ar kārtējo (2012) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **175 6** | **0** | **0** | **0** |
| 2.1. valsts pamatbudžets | 0 | 175,6 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-175,6** | **0** | **0** | **0** |
| 3.1. valsts pamatbudžets | 0 | -175,6 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | **175,6** | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | **0** | 0 | 0 | 0 |
| 5.1. valsts pamatbudžets | **0** | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu aprēķins:   1. Izmaksas nepieciešamajam O.Vācieša memoriāla izveides materiālam – granītam:  |  |  |  |  | | --- | --- | --- | --- | | Preces nosaukums | Cena Ls 1 m2 | Apjoms m2 | Kopā Ls | | Granīta plāksnes 30 mm biezumā (800x1600 m2) | 100 | 240 | 24 000 | | Summa bez PVN | | | 24 000 | | PVN 21 % | | | 5 040 | | Pavisam kopā | | | **29 040** |  1. VSIA „Dailes teātris” ieņēmumu un izdevumu atšifrējums pielikumā; 2. Izdevumu aprēķins (par Nacionālā krājumā esošo priekšmetu kvadratūru) biedrībai „Latvijas Mākslinieku savienība”, lai nodrošinātu siltuma pieslēgšanu:  |  |  | | --- | --- | | Ēkas kopējā platība (kv.m) | 4 020.79 | | Ēkas apsildāmā platība (kv.m) | 2 415.00 | | Telpu platība, kurās atrodas Nacionālais krājums (kv.m) | 612.87 | | Nacionālajā krājumā iekļauto darbu skaits | 4 839.00 | |  |  | | Parāds AS ”Rīgas Siltums” uz 2012.gada oktobri par laika posmu 01.10.2011-19.11.2012. (lati) | 21 434.11 | | Parāds par periodu 01.10.2011.-31.03.2013.(lati) | 32 151.17 | |  |  | | *Parāds uz 1 kvm (lati)* | *13.31* | | **Parāda daļa par Nacionālā krājuma telpām (lati)** | **8 159.21** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. | | | | |

*Anotācijas II, IV, V un VI sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Kultūras ministrija un Finanšu  ministrija. |
| 2. | Projekta izpildes ietekme uz pārvaldes funkcijām | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Rīkojuma projekts šo jomu neskar. |
| 6. | Cita informācija | Nav |

Kultūras ministre Ž.Jaunzeme- Grende

Vīza: Valsts sekretārs G.Puķītis

2012.12.07. 11:06

1789

D.Vīksne

Tālr. 67330256; fakss 67330293

[Diana.Viksne@km.gov.lv](mailto:Diana.Viksne@km.gov.lv)